**სსიპ - ივანე ჯავახიშვილის სახელობის თბილისის სახელმწიფო უნივერსიტეტის დამოუკიდებელი სამეცნიერო-კვლევითი ერთეულის პაატა გუგუშვილის სახელობის ეკონომიკის ინსტიტუტის დებულება**

**პ რ ე ა მ ბ უ ლ ა**

 საქართველოს მეციერებათა აკადემიის ეკონომიკის ინს­ტიტუტი დაარსდა 1944 წლის 29 ივნისს აკადემიკოს პაატა გუგუშვილის ინიციატივით. საქართველოს მთავრობის 2010 წლის 13 ოქტომბრის №103 დადგენილების შესაბამისად, სსიპ პაატა გუგუშვილის ეკონომიკის ინსტიტუტი რეორგანიზებულ იქნა სსიპ ივანე ჯავახიშვილის სახელობის თბილისის სახელმწიფო უნივერ­სიტეტის დამოუკიდებელ სამეცნიერო–კვლევით ერთეულად. ინსტიტუტი მუდამ იყო საქართველოში ეკონომიკური მეცნიერების განვითარებისა და ამ დარგში სამეცნიერო კადრების აღზრდის ფლაგმანი. იგი სამართლიანად ითვლება საქართველოში პრიორიტეტული სამე­ცნიერო მიმა­რთულებების განმსაზღვრელად და სამეცნიერო-ვლევითი მუშაობის კოორდინატორად ეკონომიკის დარში.

**მუხლი 1. ზოგადი დებულებები**

1. სსიპ - ივანე ჯავახიშვილის სახელობის თბილისის სახელმწიფო უნივერსიტეტის (შემდგომში - ,,უნ­­ი­­ვერსიტეტი“) პაატა გუგუშვილის სახელობის ეკონომიკის ინსტიტუტი (შემდგომში -,,ინს­ტი­ტ­უტი“) არის უნივერსიტეტის დამოუკიდებელი სამეცნიერო-კვლევითი ერთეული, რომელიც ახორ­ცი­ე­ლ­ებს სამეცნიერო-კვლევით საქმიანობას და რომელსაც ჰყავს მართვის ორგანოები.

2. ინსტიტუტი თავის საქმიანობაში ხელმძღვანელობს მოქმედი კანონმდებლობით, უნივერსიტეტის წესდებითა და წინამდებარე დებულებით.

3. ინსტიტუტს აქვს ბლანკი და ბეჭედი, საბანკო ქვეანგარიში (ქვეანგარიშები).

4. ინსტიტუტს შეიძლება ჰქონდეს პერიოდული გამოცემა (ჟურნალი, გაზეთი და სხვ.).

**მუხლი 2. ინსტიტუტის მიზნები, ფუნქციები და საქმიანობის საგანი**

1. ინსტიტუტის მიზანია უნივერსიტეტის ფარგლებში ხელი შეუწყოს სამეცნიერო-კვლევით და სას­წ­ავლო პროცესების ეფექტურად წარმართვას, საერთაშორისო სტანდარტების დანერგვასა და სამეცნიერო კადრების მომზადებას. **ინსტიტუტის დანიშნულებაა ფუნდამენტური და გამოყენებითი სამეცნიერო-კვლევითი, საკონსულტაციო და საექსპერტო საქმიანობის განხორციელება.**

2. ინსტიტუტი უფლებამოსილია თავისი კომპეტენციის ფარგლებში განსაზღვროს საინსტიტუტო პრი­ორი­ტეტები და სამეცნიერო-კვლევითი პროგრამა, ჩაატაროს სამეცნიერო კონფერენციები და სამე­ცნ­ი­ე­რო ხასიათის სხვა ტიპის ღონისძიებები, დაამყაროს სამეცნიერო კონტაქტები ადგილობრივ და უცხო­ეთის წამყვან სამეცნიერო-კვლევით ცენტრებთან, აქტიური მონაწილეობა მიიღოს საერთაშორისო სამ­ეც­­ნიერო კვლევებში (ერთობლივი სამეცნიერო პროგრამები, საერთაშორისო ფორუმები, სამეცნიერო გრა­ნტები, გაცვლითი სამეცნიერო პროგრამები და ა.შ.).

3. ინსტიტუტი კანონმდებლობით დადგენილი წესით, უფლებამოსილია მონაწილეობა მიიღოს სასწავლო პროცესში, ასევე:

ა) მონაწილეობს სტუდენტთა საბაკალავრო, სამაგისტრო, სადოქტორო ნაშრომების შესრულებაში;

ბ) უნივერსიტეტის მიერ განსაზღვრული წესით მონაწილეობს უმაღლესი საგანმანათლებლო პრო­გრამების მომზადებასა და განხორციელებაში;

გ) უზრუნველყოფს სტუდენტთა ჩართვას სამეცნიერო საგრანტო პროექტებში, ადგილობრივ და საე­რ­თა­შორისო სამეცნიერო კონფერენციებსა და სამეცნიერო-კვლევით ღონისძიებებში.]

 დ) აქტიურად თანამშრომლობს უნივერსიტეტის ეკონომიკისა და ბიზნესის ფაკულტეტთან  სამეცნიერო კვლევისა და საგანმანათლებლო სფეროებში.

**მუხლი 3. ინსტიტუტის სტრუქტურა**

1. ინსტიტუტის მართვის ორგანოებია ინსტიტუტის სამეცნიერო საბჭო და ინსტიტუტის დირ­ექ­ტ­ო­­რი.

 2. ინსტიტუტის სტრუქტურა შედგება ძირითადი და დამხმარე სტრუქტურული ერთეულებისაგან:

3. ინსტიტუტის ძირითადი სამეცნიერო სტრუქტურული ერთეულებია:

ა) ეკონომიკური თეორიის განყოფილება;

ბ) მაკროეკონომიკის, მდგრადი განვითარებისა და ფინანსების განყოფილება;

გ) სექტორული და რეგიონული ეკონომიკის განყოფილება;

დ) ბიზნესის პრობლემათა კვლევის განყოფილება;

ე) საერთაშორისო ეკონომიური ურთიერთობების განყოფილება.“.

4. ინსტიტუტის დამხმარე არასამეცნიერო სტრუქტურული ერთეულებია:

ა) სამეცნიერო ინფორმაციის მოპოვებისა და ანალიზის სამსახური;

ბ) ბიბლიოთეკა;

გ) კანცელარია;

დ) გამომცემლობა.

**მუხლი 4. ინსტიტუტის სამეცნიერო საბჭო**

1. ინსტიტუტის სამეცნიერო საბჭოს ქმნიან ინსტიტუტის მთავარი მეცნიერი თანამშრომლები.

2. სამეცნიერო საბჭო:

ა) განიხილავს და წყვეტს დამოუკიდებელი სამეცნიერო-კვლევითი ერთეულის სამეცნიერო მართვისა და განვითარების საკითხებს. შეიმუშავებს ინსტიტუტის სტრატეგიული განვითარების გეგმასა და სამეცნიერო კვლევების მიმდინარე გეგმებს, რასაც ამტკიცებს ინსტიტუტის დირექტორი;

ბ) ისმენს და ამტკიცებს ინსტიტუტის სტრუქტურული ერთეულების ხელმძღვანელთა წლიურ ანგ­არ­იშ­ებს და მათ საფუძველზე უზრუნველყოფს ინსტიტუტის წლიური სამეცნიერო ანგარიშის მომ­ზად­ე­ბ­ას;

გ) უნივერსიტეტის ადმინისტრაციის შესაბამის სტრუქტურულ ერთეულს წარუდგენს ინსტიტუტის წლიურ სამეცნიერო ანგარიშს;

დ) უნივერსიტეტის ადმინისტრაციის შესაბამისი სტრუქტურული ერთეულის მოთხოვნის შესაბა­მი­ს­ად, აკადემიური და წარმომადგენლობითი საბჭოს წინაშე ახდენს წლიური სამეცნიერო ანგარიშის ამსახველ პრეზენტაციას;

ე) დირექტორთან შეთანხმებით შეიმუშავებს, ინსტიტუტის სტრუქტურის ცვლილებების პროექტს და განსახილველად წარუდგენს უნივერსიტეტის რექტორს, უნივერსიტეტის წესდებით განსაზღვრული წესით დამტკიცების უზრუნველსაყოფად;

ვ) თავისი შემადგენლობიდან 5 წლის ვადით ირჩევს სამეცნიერო საბჭოს თავმჯდომარეს;

ზ) სამეცნიერო საბჭო უფლებამოსილია მიიღოს სამეცნიერო საბჭოს თვმჯდომარის უფლებამოსილების ვადმდე შეწყვეტის გადაწყვეტილება. გადაწყვეტილება მიღებულად ითვლება, თუ მას ხმა მისცა საბჭოს სრული შემადგენლობის ნახევარზე მეტმა.

თ) უფლებამოსილია ინსტიტუტის საპატიო წევრებად აირჩიოს საქართველოში თუ საზღვარგარეთ მოღვაწე გამოჩენილი მეცნიერები;

ი) შეარჩევს ინსტიტუტის დირექტორს და დასამტკიცებლად წარუდგენს უნივერსიტეტის აკადემიურ საბჭოს.

კ) უმაღლესი საგანმანათლებლო პროგრამის განხორციელების შემთხვევაში მონაწილეობს კვლევითი კომპონენტის შესრულების მონიტორინგის პროცესში;

ლ) ასრულებს საკანონმდებლო და კანონქვემდებარე აქტებით, ასევე წინამდებარე დებულებით გათვალისწინებულ სხვა ფუნქციებს.

3. სამეცნიერო საბჭოს სხდომა უფლებამოსილია მიიღოს გადაწყვეტილებები, თუ მას ესწრება სრული შემადგენლობის ნახევარზე მეტი. გადაწყვეტილება მიღებულად ითვლება, თუ მას ხმა მისცა სიითი შემადგენლობის ნახევარზე მეტმა.

4. სამეცნიერო საბჭოს სხდომა იმართება 2 თვეში ერთხელ მაინც დირექტორის, სამეცნიერო საბჭოს თავმჯდომარის ან სამეცნიერო საბჭოს წევრთა არანაკლებ ერთი მესამედის ინიციატივით. სამეცნიერო საბჭოს რიგგარეშე სხდომის მოწვევის უფლებამოსილება გააჩნიათ ამავე სუბიექტებს, დადგენილი წესით.

5. ინსტიტუტის სამეცნიერო საბჭო მონაწილეობს სამეცნიერო პერსონალის სამსახურში მიღების ერთი­ანი წესის, უნივერსიტეტის დამოუკიდებელი სამეცნიერო-კვლევითი ერთეულის სამეცნიერო თანა­მდე­ბობის დაკავების დამატებით პირობებისა და სამეცნიერო პერსონალის ატესტაციის წესის შემუშა­ვე­ბა­ში.

6. ინსტიტუტის სამეცნიერო საბჭო მოქმედი კანონმდებლობის, უნივერსიტეტის წეს­დებისა და წინა­მდე­ბარე დებულების შესაბამისად, შეიმუშავებს ინსტიტუტის დი­რექ­­ტორის ღია კონკურსის საფუ­ძ­ვე­ლ­ზე შერჩევის წესს.

**მუხლი 5. სამეცნიერო საბჭოს თავმჯდომარე და მისი უფლებამოსილებები**

1. სამეცნიერო საბჭოს საქმიანობას წარმართავს სამეცნიერო საბჭოს თავმჯდომარე.
2. სამეცნიერო საბჭოს თავმჯდომარეს ირჩევს სამეცნიერო საბჭო, კენჭისყრის საფუძველზე, სიითი შე­მა­დგენლობის უმრავლესობით, 5 წლის ვადით. საკითხს, სამეცნიერო საბჭოს თავმჯდომარის ასარჩევად კენჭისყრა ჩატარდეს ღია თუ ფარული წესით წყვეტს სამეცნიერო საბჭო ღია კენჭისყრის საფუძველზე. იმ შემთხვევაში თუ სამეცნიერო საბჭომ კანონმდებლობით დადგენილი წესით მიიღო გადაწყვეტილება სამეცნიერო საბჭოს თავმჯდომარის ფარული კენჭისყრით არჩევის შესახებ, სამე­ცნი­ერო საბჭო ადგენს ფარული კენჭისყრის ჩატარების პროცედურას.

3. სამეცნიერო საბჭოს თავმჯდომარე:

ა) უძღვება სამეცნიერო საბჭოს სხდომებს;

ბ) ხელს აწერს სამეცნიერო საბჭოს სხდომის ოქმებს;

გ) ხელმძღვანელობს ინსტიტუტის წლიური სამეცნიერო ანგარიშის მომზადებას;

დ) წარმოადგენს საბჭოს, თავისი კომპეტენციის ფარგლებში, მესამე პირებთან ურთიერთობაში.

**მუხლი 6. ინსტიტუტის დირექტორი**

1. ინსტიტუტის სამეცნიერო-საორგანიზაციო და ადმინისტრაციულ საქმიანობას ხელმძღვანელობს ინსტიტუტის დირექტორი.

2. ინსტიტუტის დირექტორის კანდიდატურას 5 წლის ვადით, ღია კონკურსის საფუძველზე შეარჩევს ინსტიტუტის სამეცნიერო საბჭო და დასამტკიცებლად წარუდგენს აკადემიურ საბჭოს. კანდიდატურის დამტკიცებაზე აკადემიური საბჭოს დასაბუთებული უარის შემთხვევაში ინსტიტუტის სამეცნიერო საბჭო წარადგენს იმავე კანდიდატს ან შეარჩევს სხვა კანდიდატურას. კანდიდატურის დამტკიცებაზე აკადემიური საბჭოს განმეორებითი უარის შემთხვევაში ინსტიტუტის დირექტორის მოვალეობის შემსრულებელს ნიშნავს რექტორი. ინსტიტუტის სამეცნიერო საბჭო ვალდებულია არაუგვიანეს 6 თვისა შეარჩიოს დამოუკიდებელი ინსტიტუტის დირექტორის ახალი კანდიდატურა. ინსტიტუტის დირექტორის მოვალეობის შემსრულებელი ინიშნება აკადემიური საბჭოს მიერ დამოუკიდებელი ინსტიტუტის დირექტორის კანდიდატურის დამტკიცებამდე.

3. ინსტიტუტის დირექტორის თანამდებობა შეიძლება დაიკავოს პირმა, რომელიც აკმაყოფილებს ინსტიტუტის სამეცნიერო-კვლევითი ერთეულის მთავარი მეცნიერი თანამშრომლისთვის დადგენილ მოთხოვნებს და რომლის ასაკი 65 წელს არ აღემატება. თუ პირს არ უკავია ინსტიტუტის მთავარი მეცნიერი თანამშრომლის თანამდებობა, ინსტიტუტის დირექტორის თანამდებობის დაკავების შემთხვევაში იგი ითვლება აგრეთვე მთავარი მეცნიერი თანამშრომლის თანამდებობაზე არჩეულად. 65 წლის ასაკის მიღწევა არ იწვევს დირექტორის უფლებამოსილების შეწყვეტას.

4. **დირექტორის თანამდებობაზე 65 წელს მიღწეული პირის არჩევის, ასევე გათავისუფლების საკითხს წყვეტს ინსტიტუტის სამეცნიერო საბჭო. დირექტორის მოვალეობის შემსრულებლის თანამდებობაზე 65 წელს მიღწეული პირის დანიშვნის, ასევე გათავისუფლების საკითხს წყვეტს უნივერსიტეტის რექტორი.**

5. **დირექტორის მოადგილის თანამდებობაზე 65 წელს მიღწეული პირის დანიშვნის, ასევე გათავი­სუ­ფ­ლე­ბის საკითხს წყვეტს უნივერსიტეტის ადმინისტრაციის ხელმძღვანელი.**

6. **ერთმა და იმავე პირმა ინსტიტუტის დირექტორის თანამდებობა ზედიზედ შეიძლება მხოლოდ ორ­ჯერ დაიკავოს.**

7. **ინსტიტუტის დირექტორი, როგორც მთავარი მეცნიერ თანამშრომელი, არის სამეც­ნიე­რო საბჭოს წე­ვრი.**

8. ინსტიტუტის დირექტორი:

 ა) უზრუნველყოფს ინსტიტუტში სამეცნიერო კვლევების ეფექტურად წარმართვას;

ბ) უნივერსიტეტის შესაბამის მართვის ორგანოებს შესათანხმებლად წარუდგენს ინსტიტუტის სტრა­ტე­გი­ული განვითარების გეგმასა და სამეცნიერო კვლევების მიმდინარე გეგმებს;

გ) თავისი უფლებამოსილების ფარგლებში პასუხისმგებელია უნივერსიტეტის მართვის ორგანოების გადაწყვეტილებების შესრულებაზე;

დ) შეიმუშავებს და უნივერსიტეტის შესაბამის მართვის ორგანოებს განსახილველად და დასამტკი­ცე­ბ­ლად წარუდგენს ინსტიტუტის ყოველწლიური ბიუჯეტისა და საშტატო ნუსხის პროექტს;

ე) პასუხისმგებელია ინსტიტუტის დაფინანსების მიზნობრივ გამოყენებაზე;

ვ) უზრუნველყოფს სამეცნიერო ანგარიშის მოსამზადებლად საორგანიზაციო ღონისძიებების გატარებას;

ზ) ინსტიტუტის სამეცნიერო საბჭოსა და უნივერსიტეტის ადმინისტრაციის ხელმძღვანელს, არა უგვიანეს ყოველი კალენდარული წლის ბოლოს, წარუდგენს ინფორმაციას მის მიერ შესრულებული სამუშაოს შესახებ;

თ) უფლებამოსილია, კანონმდებლობით დადგენილი წესით, უნივერსიტეტის შესაბამისი მართვის ორგანოების წინაშე დასვას თანამშრომელთა წახალისების ან მათ მიმართ დისციპლინური პასუხისმგებლობის ზომების გამოყენების საკითხი;

ი) საკუთარი უფლებამოსილების ვადით, ინსტიტუტის პერსონალიდან დასანიშნად ან თანა­მდ­ე­ბ­ო­ბ­ი­დან გათავისუფლების მიზნით უნივერსიტეტის ადმინისტრაციის ხელმძღვანელს წარუდგენს ინსტიტ­უტის დირექტორის მოადგილეს/მოადგილეებს.

კ) უნივერსიტეტის რექტორის ან/და ადმინისტრაციის ხელმძღვანელის მიერ მინიჭებული უფლება­მო­სი­ლების საფუძველზე და ფარგლებში, წარმოადგენს ინსტიტუტს მესამე პირთან ურთიერთობაში, დებს ხელშეკრულებებს უნივერსიტეტისგან შესაბამისი რწმუნების არსებობის შემთხვევაში;

ლ) თავისი უფლებამოსილების ფარგლებში, გამოსცემს ინდივიდუალურ ადმინისტრაციულ-სამარ­თ­ლებრივ აქტებს - ბრძანებებს;

მ) ახორციელებს წინამდებარე დებულებითა და უნივერსიტეტის წესდებით გათვალისწინებულ სხვა უფლებამოსილებებს.

9. დირექტორის არყოფნის შემთხვევაში, დირექტორის მოვალეობას, მისივე დავალებით, ასრულებს დირექტორის მოადგილე, რაც უნდა ეცნობოს უნივერსიტეტის რექტორს.

10. დირექტორისა და დირექტორის მოვალეობის შემსრულებლის არყოფნის (მივლინება, შვებულება, საავადმყოფო ფურცელზე ყოფნა და სხვა) შემთხვევაში, ინსტიტუტის დირექტორის მოვალეობის დრო­ებით შესრულება შესაძლებელია დაეკისროს ინსტიტუტის სამეცნიერო სტრუქტურული ერთეულის ხელმძღვანელს დირექტორის/დირექტორის მოვალეობის შემსრულებლის წარდგინებით, რექტორის ბრძანებით.

11. დირექტორის/დირექტორის მოადგილის უფლებამოსილების ვადამდე შეწყვეტის საფუძვე­ლია:

ა) პირადი განცხადება;

ბ) სასამართლოს მიერ მის მიმართ გამოტანილი გამამტყუნებელი განაჩენის ძალაში შესვლა;

გ) სასამართლოს მიერ შეზღუდულქმედუნარიანად აღიარება ან მხარდაჭერის მიმღებად ცნობა, თუ სასამართლოს გადაწყვეტილებით სხვა რამ არ არის განსაზღვრული;

დ) ინსტიტუტის სამეცნიერო საბჭოს დასაბუთებული წარდგინება;

ე) გარდაცვალება;

ვ) უნივერსიტეტის წესდებით, წინამდებარე დებულებითა და საქართველოს კანონმდებლობით გათვა­ლ­ის­წინებული სხვა შემთხვევები.

**მუხლი 7. ინსტიტუტის სამეცნიერო და არასამეცნიერო სტრუქტურული ერთეულის ხელმძღვანელი**

1. ინსტიტუტის სამეცნიერო სტრუქტურული ერთეულის ხელმძღვანელს ღია კონკურსის საფუძველზე ირჩევს სამეცნიერო საბჭო და ამტკიცებს დირექტორი.

2. ინსტიტუტის სამეცნიერო სტრუქტურული ერთეულის ხელმძღვანელად შეიძლება აირჩეს პირი, რო­მ­ელიც აკმაყოფილებს ამ დამოუკიდებელი სამეცნიერო-კვლევითი ერთეულის მთავარი ან უფროსი მეცნიერი თანამშრომლისთვის დადგენილ მოთხოვნებს თუ პირს არ უკავია დამოუკიდებელი სა­მეცნიერო-კვლევითი ერთეულის მთავარი ან უფროსი მეცნიერი თანამშრომლის თანამდებობა, დამო­უ­კიდებელი სამეცნიერო-კვლევითი ერთეულის სამეცნიერო სტრუქტურული ერთეულის ხელმ­ძღვანელის თანამდებობაზე არჩევის შემთხვევაში იგი ითვლება აგრეთვე სათანადო სამეცნიერო თა­ნამდებობაზე არჩეულად.

3. ინსტიტუტის არასამეცნიერო სტრუქტურული ერთეულების ხელმძღვანელს ინსტიტუტის დირე­ქ­ტ­ო­რის წარდგინებით ამტკიცებს უნივერსიტეტის ადმინისტრაციის ხელმძღვანელი.

4. ინსტიტუტის სამეცნიერო/არასამეცნიერო სტრუქტურულ ერთეულს მართავს ხელმძღვანელი, რომ­ე­ლიც:

ა) შეიმუშავებს სტრუქტურულ ერთეულში განსახორციელებელი საქმიანობის სამუშაო გეგმებს და წა­რ­უ­­დგენს სამეცნიერო საბჭოს დასამტკიცებლად;

გ) შეიმუშავებს სტრუქტურული ერთეულის თანამშრომელთა სამუშაო აღწერილობების პროექტს და წარუდგენს დირექტორს დასამტკიცებლად;

გ) სტრუქტურული ერთეულის კომპეტენციის ფარგლებში, ორგანიზებას უწევს სამეცნიერო კვლევითი საგრანტო პროექტების შემუშავებას;

დ) განიხილავს და შეიმუშავებს რეკომენდაციებს სტრუქტურული ერთეულის სამეცნიერო თანა­მ­დე­­­­ბობებზე კონკურსის ჩატარების წესისა და დამატებითი საკვალიფიკაციო პირობების შესახებ;

ე) დირექტორის წინაშე აყენებს სტრუქტურული ერთეულში თანამდებობის მქონე პირის დის­ციპ­ლი­ნ­უ­რი პასუხისმგებლობის, თანამდებობიდან გათავისუფლების ან წახალისების საკითხს;

ვ) შეიმუშავებს და დირექტორს წარუდგენს სტრუქტურული ერთეულის დაფინანსების პრო­ექტს;

ზ) პასუხისმგებელია სტრუქტურული ერთეულის ფუნქციებისა და ამოცანების შესრულებაზე.

**მუხლი 8. ინსტიტუტის პერსონალი**

ინსტიტუტის პესონალი შედგება ადმინისტრაციული, სამეცნიერო და სხვა პერსონალისაგან.

ადმინისტრაციულ პერსონალს მიეკუთვნება დირექტორი და დირექტორის მოადგილე.

სამეცნიერო პერსონალს მიეკუთნება მეცნიერი და პოსტდოქტორანტი.

მეცნიერები არიან შემდეგი სამეცნიერო თანამდებობის მქონე პირები:

ა) მთავრი მეცნიერი თანამშრომელი;

ბ) უფროსი მეცნიერი თანამშრომელი;

გ) მეცნიერი თანამშრომელი.

1. ინსტიტუტის სხვა პერსონალს მიეკუთვნებიან სპეციალისტები, ლაბორანტები, ინჟინრები და სხვა, საშტატო განრიგით გათვალისწინებული თანამდებობები
2. **პოსტდოქტორანტია პირი, რომელსაც კონკრეტული სამეცნიერო-კვლევითი პროექტის განსახორ­ცი­ელ­ებლად არაუმეტეს 2 წლის ვადით, კონკურსის საფუძველზე ირჩევს დამოუკიდებელი სამეცნიერო-კვლევითი ერთეულის სამეცნიერო საბჭო აკადემიური საბჭოს მიერ განსაზღვრული წესით.**

7. ინსტიტუტის დირექტორს/მოადგილეს არ შეიძლება ეკავოს ინსტიტუტის სტრუქტურული ერთეულ­ის ხელმძღვანელის სამეცნიერო თანამდებობა.

8. ინსტიტუტის პერსონალის უფლება-მოვალეობები, ასევე მათი შრომითი ურთიერთობის პირობები განისაზღვრება მოქმედი კანონმდებლობით, უნივერსიტეტის წესდებით, წინამდებარე დებულებითა და უნივერსიტეტის სამართლებრივი აქტებით.

**მუხლი 9. ინსტიტუტის სამეცნიერო პერსონალის უფლება-მოვალეობები**

1. სამეცნიერო პერსონალს უფლება აქვს:

ა) დამოუკიდებლად განახორციელოს სამეცნიერო კვლევა და შეუზღუდავად გამოაქვეყნოს კვლევის შედეგები, გარდა იმ შემთხვევებისა, როდესაც მათი შეზღუდვა ხელშეკრულებით არის გათვა­ლის­წი­ნე­ბუ­ლი ან ისინი შეიცავენ სახელმწიფო საიდუმლოებას;

ბ) დამოუკიდებლად განსაზღვროს სამეცნიერო კვლევის შინაარსი, კვლევის მეთოდები და

საშუალებები;

გ) მონაწილეობა მიიღოს საგრანტო დაფინანსების მოპოვების მიზნით გამოცხადებულ კონ­კურ­ს­ებ­ში, მი­იღ­ოს დაფინანსება, ისარგებლოს ინდივიდუალური საგრანტო დაფინანსებით, აგრეთვე, მიიღოს ანაზღაურება კანონმდებლობით ნებადართული სხვა საქმიანობის შედეგად ინსტიტუტის მიერ მიღებული შემოსავლებიდან;

დ) ისარგებლოს უნივერსიტეტის/ინსტიტუტის ბიბლიოთეკითა და სხვა ქონებით;

ე) განახორციელოს საქართველოს კანონმდებლობითა და ამ დებულებით მისთვის მინიჭებული

სხვა უფლებამოსილებანი.

2. სამეცნიერო პერსონალი ვალდებულია:

ა) დაიცვას ინსტიტუტის დებულებითა და უნივერსიტეტის შინაგანაწესით დადგენილი

მოთხოვნები;

ბ) შეასრულოს შრომითი ხელშეკრულებით ნაკისრი ვალდებულებები;

გ) გაუფრთხილდეს უნივერსიტეტის/ინსტიტუტის ქონებას;

დ) სტრუქტურული ერთეულის ხელმძღვანელს ყოველწლიურად წარუდგინოს შესრუ­ლ­ებუ­ლი სამუ­შა­­ოს ანგარიში;

ე) შეასრულოს ინსტიტუტის სამეცნიერო საბჭოს გადაწყვეტილებები;

ვ) წინამდებარე დებულებით გათვალისწინებული საქმიანობის განხორციელებისას გაითვალისწინოს ინ­ს­ტიტუტის ინტერესები და რეგულარულად მიიღოს მონაწილეობა მიმდინარე ღონისძიებებში;

ზ) გაუფრთხილდეს ინსტიტუტის რეპუტაციას, ხელი შეუწყოს მისი მიზნების განხორციელებას.

3. სამეცნიერო პერსონალის შრომითი ხელშეკრულების ვა­დამ­დე შეწყვეტის საფუძველია მოქ­­­მედი კანონმდებლობით და უნივერსიტეტის სამართლებრივი აქტებით გათვა­ლის­წი­ნე­ბუ­ლი შემთხვევები.

**მუხლი 10. სამეცნიერო თანამდებობის დაკავების წესი**

1. სამეცნიერო თანამდებობის დაკავება შეიძლება მხოლოდ ღია კონკურსის საფუძველზე, რომელიც უნდა ჩატარდეს გამჭვირვალობის, თანასწორობისა და სამართლიანი კონკურენციის პრინციპების შესაბამისად.

2. მთავარი მეცნიერი თანამშრომლის თანამდებობის დაკავება შეუძლია პირს, რომელსაც აქვს დოქტ­ორის ან მასთან გათანაბრებული აკადემიური ხარისხი, სამეცნიერო-კვლევითი საქმიანობის არანაკლებ 6 წლის გამოცდილება, განსაკუთრებული სამეცნიერო მიღწევები, მნიშვნელოვანი პუბლიკაციები და სხვა აქტიურობები. პირი მთავარი მეცნიერი თანამშრომლის თანამდებობას უვადოდ იკავებს.

3. უფროსი მეცნიერი თანამშრომლის თანამდებობის დაკავება შეუძლია პირს, რომელსაც აქვს დოქ­ტორის ან მასთან გათანაბრებული აკადემიური ხარისხი. პირი უფროსი მეცნიერი თანამშრომლის თან­ამდებობას იკავებს 7 წლის ვადით.

4. მეცნიერი თანამშრომლის თანამდებობის დაკავება შეუძლია პირს, რომელსაც აქვს მაგისტრის ან მასთან გათანაბრებული აკადემიური ხარისხი. პირი მეცნიერი თანამშრომლის თანამდებობას იკავებს 4 წლის ვადით.

5. პოსტდოქტორანტად აკადემიური საბჭოს მიერ განსაზღვრული წესით შეიძლება აირჩეს პირი, რომელსაც აქვს დოქტორის აკადემიური ხარისხი.

6. მთავარი მეცნიერი თანამშრომელი 5 წელიწადში ერთხელ ექვემდებარება ატესტაციის გავლას უნივერსიტეტის წესდებითა და ატესტაციის ჩატარების ერთიანი წესისა და პირობებით გან­საზ­ღვრული წესით.

**მუხლი 11. ინსტიტუტის ქონება და საფინანსო-სამეურნეო საქმიანობა**

1. ინსტიტუტი სარგებლობს უნივერსიტეტის მიერ ინსტიტუტისათვის გამოყოფილ სამეცნიერო და საქართველოს კანონმდებლობით ნებადართული სხვა საქმიანობისთვის აუცილებელი უძრავ-მოძ­რავი ქონებით და პასუხისმგებელია ამ ქონების მოვლა-პატრონობასა და ეფექტურად (მიზნობრივად) გამოყენებაზე.

2. ინსტიტუტის დაფინანსების წყარო შეიძლება იყოს:

ა) საქართველოს კანონმდებლობით დადგენილი წესით სახელმწიფო ბიუჯეტიდან მიზნობრივად გამო­ყოფილი თანხები;

ბ) ხელშეკრულების საფუძველზე შესრულებული სამუშაოდან მიღებული შემოსავალი;

გ) გრანტებით მიღებული შემოსავალი;

დ) შემოწირულობები;

ე) საქართველოს კანონმდებლობით ნებადართული დაფინანსების სხვა წყარო.

3. ინსტიტუტის საქმიანობით მოზიდული სახსრები გამოიყენება უნივერსიტეტისა და ინსტიტუტის სამეცნიერო-კვლევითი პოტენციალის შემდგომი განვითარებისათვის ან/და პერსონალის შრომის ანაზღაურებისათვის.

**მუხლი 12. ინსტიტუტის ლიკვიდაცია**

1. ინსტიტუტის ლიკვიდაციის საფუძველი შეიძლება გახდეს:

ა) ინსტიტუტის დებულებით გათვალისწინებული ვალდებულებების შეუსრულებლობა;

გ) უნივერსიტეტის წესდებითა და საქართველოს კანონმდებლობით გათვალისწინებული სხვა

შემთხვევა.

**მუხლი 13. დასკვნითი დებულებები, ინსტიტუტის დებულებაში ცვლილებებისა და დამატებების შეტანის წესი**

1. ინსტიტუტის დებულებაში ცვლილებებისა და დამატებების შეტანა ხდება საქართველოს კანონ­მ­დე­ბლობითა და უნივერსიტეტის წესდებით დადგენილი წესით.

2. წინამდებარე დებულება ძალაში შედის კანონმდებლობით დადგენილი წესით.